Rusijos Federacijos Federalinės saugumo tarnybos Pasienio tarnyba

Rusijos Federacijos Federalinės saugumo tarnybos Pasienio tarnyba (rus. Пограни́чная слу́жба Федера́льной слу́жбы безопа́сности Росси́йской Федера́ции) Rusijos (RF) specialioji tarnyba priklausanti FSB struktūrai. Tarnyba vykdo, – Rusijos valstybinių sienų, vidaus jūrinių vandenų, teritorinių vandenų, išskirtinių ekonominių zonų, Rusijos kontinentinio šelfo apsaugą bei jų gamtos resursų apsaugą. Tarnybai vadovauja pirmasis FSB direktoriaus pavaduotojas. Istorija Nuo XVIII a. Rusijos imperijos sienas saugojo specialios formuotės – Pasienio muitinės sargyba. 1893 m. sukurtas Atskirasis pasienio sargybos korpusas – savarankiška karinių pajėgų struktūra. Rusijos Federacijos Federalinės pasienio tarnybos pirmtakė buvo Rusijos TFSR Pasienio apsauga, įsteigta SSRS Liaudies komisarų tarybos dekretu 1918 m. gegužės 28 d. Ją sudarė SSRS pasienio armijos daliniai. 1993 m. gruodžio 30 d. Rusijos Prezidentas Borisas Jelcinas pasirašė įsakymą Nr. 2318 kuris skelbė, kad naikinamos RF Saugumo ministerijos Pasienio kariuomenės pagrindu įkuriama Rusijos Federacijos Federalinė pasienio tarnyba – Vyriausioji pasienio kariuomenės vadavietė (Федеральная пограничная служба – Главное командование Пограничных войск Российской Федерации, trumpinama ФПС – Главкомат). 1994 m. gruodžio 30 d. tarnybos pavadinimas pakeistas į Rusijos Federacijos Federalinė pasienio tarnyba (Федеральная пограничная служба Российской Федерации, trumpinama ФПС России). 2000–2003 m. Federalinės pasienio tarnybos ir pasienio kariuomenės įgaliojimai buvo nustatyti Federaliniu įstatymu Nr. 55-ФЗ „Dėl Rusijos Federacijos Pasienio tarnybos“ („О Пограничной службе Российской Федерации“). 2003 m. kovo 11 d. Rusijos Prezidentas Vladimiras Putinas savo įsakymu Nr. 308 RF Federalinės pasienio tarnybos funkcijas perdavė RF Federalinei saugumo tarnybai (FSB). Tuo tikslu FSB buvo įkurta Pasienio tarnyba. Pasikeitimai įsigaliojo nuo 2003 m. liepos 1 d. Nuo 2003 m. liepos 1 d. RF FSB direktoriaus pirmuoju pavaduotoju ir RF FSB Pasienio tarnybos vadovu yra armijos generolas Vladimiras Proničevas (ėjo pareigas nuo 2003 m. kovo 11 d.). Vadovai Andrejus Ivanovičius Nikolajevas (Андрей Иванович Николаев) armijos generolas – nuo 1993 m. gruodžio 30 d. iki 1997 m. gruodžio 19 d. Aleksandras Ivanovičius Tymko (Александр Иванович Тымко) generolas pulkininkas – vykdė pareigas nuo 1997 m. gruodžio 19 d. iki 1998 m. sausio 26 d. Nikolajus Nikolajevičius Bordiuža (Николай Николаевич Бордюжа) generolas pulkininkas – nuo 1998 m. sausio 26 d. iki rugsėjo 14 d. Konstantinas Vasiljevičius Tockis (Константин Васильевич Тоцкий) armijos generolas – nuo 1998 m. rugsėjo 16 d. iki 2003 m. kovo 11 d. Vladimiras Jegorovičius Proničevas (Владимир Егорович Проничев) armijos generolas – nuo 2003 m. kovo 11 d. Simboliai ir skiriamieji elementai Rusijos pasieniečių aprangos skiriamieji elementai yra furažka žaliu viršumi, šviesiai žalia beretė ir šviesiai žaliai juostuotas dryžuotis (rus. тельняшка) (pasieniečių dryžuočiai spalva skiriasi nuo sausumos kariuomenės naudojamų alyvuogių žalumo dryžuočių). Švęsdami Pasieniečio dieną buvę pasieniečiai dažnai demonstruoja žalias pasieniečių furažkas kaip priklausomumo pasienio kariuomenės brolijai simbolį. Šiuo požiūriu pasieniečių furažkos atitinka oro desanto kariuomenės simbolį žydrąsias beretes. Ginkluotė ir technika Pasienio tarnybos sudėtyje yra ir aviacijos dalinys, kurio ginkluotėje 2013 m. buvo: Il-76 – 3 An-72 ir An-74 – 18 An-26 – 32 An-148 – 1 Be kitos antžeminės karinės technikos pasienio tarnybos ginkluotėje yra BPM-97. Pasienio tarnybos Kranto apsaugos dalinių ginkluotėje 2013 m. buvo: 12130 projekto pasienio sargybiniai laivai Ogoniok – 4 22460 projekto pasienio sargybiniai laivai Rubin – 3 IC16MII pasienio kateriai – 11 Šaltiniai Nuorodos Informacija iš agentura.ru Archyvuota kopija 2007-03-01 iš Wayback Machine projekto. (rus.) Bendra informacija, forumas Archyvuota kopija 2009-03-01 iš Wayback Machine projekto. (rus.)